Diari Oficial de la Generalitat Valenciana


Sumari del DOGV 5782, del 11-06-2008 (2008/6916)

RESOLUCIÓ de 27 de maig de 2008, del director general de personal de la Conselleria d'Educació, per la que, en virtut del compliment de sentència del Tribunal Suprem, es modifica la Resolució de 22 de desembre de 1994, per la que es fan públiques les llistes d'aspirants seleccionats en les proves selectives convocades per Orde de 24 de juny de 1994, i la resolució de 12 de maig de 1995, per la que es nomenen funcionaris en pràctiques als aspirants seleccionats en el marc de l'esmentat procediment, en el sentit d'incloure en ambdós a D. Samuel Pérez Ortega.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5782

Data del DOGV
:   11-06-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/6916


Data del document
:   27-05-2008

Organisme emissor
:   Conselleria d'Educació

Tipus de document
:   Resolució

Descriptors 

:   * execució de sentència
    * concurs administratiu
    * recurs administratiu
    * educació artística

RESOLUCIÓ de 27 de maig de 2008, del director general de personal de la Conselleria d'Educació, per la que, en virtut del compliment de sentència del Tribunal Suprem, es modifica la Resolució de 22 de desembre de 1994, per la que es fan públiques les llistes d'aspirants seleccionats en les proves selectives convocades per Orde de 24 de juny de 1994, i la resolució de 12 de maig de 1995, per la que es nomenen funcionaris en pràctiques als aspirants seleccionats en el marc de l'esmentat procediment, en el sentit d'incloure en ambdós a D. Samuel Pérez Ortega. [2008/6916]  
Per Orde de 24 de juny de 1994, de la conselleria d'Educació i Ciència, es van convocar procediments selectius per a la provisió de places vacants de funcionaris de cossos docents, en els que va prendre part D. Samuel Pérez Ortega per l'especialitat de «Clarinet» pertanyent al cos de professors de Música i Arts Escèniques.  
Interposat recurs de revisió pel Sr. Pérez Ortega contra la Resolució de 22 de desembre de 1994 (DOGV de 3 de gener de 1995), no admés per esta Direcció General, i contra la qual cosa va plantejar recurs contenciós administratiu núm. 509/2000 davant del Tribunal Superior de Justícia de la Comunitat Valenciana qui va dictar sentència núm. 125/2003, i contra la mateixa va interposar davant del Tribunal Suprem recurs de Cassació núm. 2160/2003, que va dictar sentència el 4 de febrer de 2008, amb el següent tenor literal:   
«1 Que hi ha lloc al recurs de cassació núm. 2160/2003, interposat pel senyor Samuel Pérez Ortega contra la sentència núm. 125, dictada el 7 de febrer de 2003, per la Secció Segona de la Sala Contenciosa Administratiu del Tribunal Superior de Justícia de la Comunitat Valenciana, que anul·lem.  
2n Que estimem en part el recurs contenciós administratiu núm. 509/2000 i  
a) Anul'lem la resolució del director general de Personal de la conselleria de Cultura, Educació i Ciència de la Generalitat Valenciana de 19 de gener de 2000.  
b) Reconeixem el dret del recurrent a què se li adjudique una plaça del Cos de Professors de Música i Arts Escèniques en l'especialitat de Clarinet amb efectes econòmics i administratius des del 28 de desembre de 1998.»  
En virtut d'això, resolc:  
Primer  
Incloure a D. Samuel Pérez Ortega en la Resolució de 22 de desembre de 1994 (DOGV de 3 de gener de 1995), per la que es fan públiques les llistes d'aspirants seleccionats en les proves selectives convocades per Orde de 24 de juny de 1994, en el cos de professors de Música i Arts Escèniques, per l'especialitat de «Clarinet» i pel torn d'ingrés lliure, amb una puntuació global de 12,550 punts, havent de presentar la documentació establida en la base 9 de l'esmentada Orde en el termini de vint dies naturals, a comptar de l'endemà a la publicació d'esta resolució en el Diari Oficial de la Comunitat Valenciana.  
Segon  
Modificar la Resolució de 12 de maig de 1995 (DOGV de 26 de maig), per la que es nomenen funcionaris en pràctiques als aspirants seleccionats en el marc de l'esmentat procediment, en el sentit d'incloure a D. Samuel Pérez Ortega en el seu annex I com a funcionari en pràctiques pel dit cos i especialitat, quedant el dit nomenament condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació que presente.  
Tercer  
Atés que l'Orde de 24 de juny de 1994, declara exempts de l'avaluació de la fase de pràctiques als que hagen prestat servicis docents en centres públics, sempre que el nomenament haguera sigut expedit per una administració educativa, amb assignació de número de registre personal, i que la duració dels dits servicis siga igual a superior a la requerida com a període de pràctiques, i ja que concorren les dites circumstàncies en este cas, no procedix que D. Samuel Pérez Ortega duga a terme la fase de pràctiques.  
Quart  
Per la Direcció General de Personal Docent es proposarà el seu nomenament com a funcionari de carrera pel cos i especialitat esmentats al Ministeri d'Educació, Política Social i Esport, que aprovarà i publicarà el seu ingrés en el cos de professors de Música i Arts Escèniques amb efectes econòmics i administratius des del 28 de desembre de 1998.  
Quint  
Contra la present resolució, que posa fi a la via administrativa, d'acord amb el que preceptua l'article 109, de les Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació, sense perjuí de qualsevol altre que estimara procedent.  
València, 27 de maig de 2008.- El director general de Personal: David Barelles Adsuara.